
МИНИСТЕРСТВО НА ЗЕМЕДЕЛИЕТО И ХРАНИТЕ
МИНИСТЕРСТВО НА ВЪТРЕШНИТЕ РАБОТИ
Проект

Наредба за изменение и допълнение на Наредба № 1 от 2012 г. за контрола и опазването на горските територии (обн., ДВ, бр. 11 от 2012 г.; изм. и доп., бр. 79 от 2015 г., бр. 66 от 2016 г. и бр. 89 от 2019 г.)

§ 1. В чл. 9 се правят следните изменения и допълнения:
1. В ал. 1 след думите „задържане на“ се добавя „вещи и/или“, а думите „описва задържаният документ“ се заменят с „описват задържаните вещи и документи“.
2. В ал. 2 думите „задържаният документ“ се заменят със „задържаните вещи и/или документи“.
3. В ал. 7 думата „документи“ се заменя с „вещи и/или документи“.

§ 2. В чл. 15 се правят следните допълнения:
1. В ал. 1 се създават т. 6-8:
„6. издаването на последващ превозен билет за количество дървесина, което надвишава количествата дървесина по предходните превозни билети, въз основа на които се издава.
7. издаването на превозен билет за транспортиране на дървесина, в който като основание за издаването му е посочен предходен превозен билет, по който количеството дървесина вече е транспортирано от мястото на доставка, посочено в предходния превозен билет, с друг превозен билет.
8. издаването на превозен билет за транспортиране на дървесина без попълнен валиден номер и дата на издаване на нормативно определен/изискуем документ, доказващ законния произход на дървесината.“
2. Създава се ал. 8:
„(8) Издаденият превозен билет и снимките в цифров формат към него, се регистрират в интернет информационната система на ИАГ в срок до 24 часа от издаването на превозния билет.“

§ 3. В чл. 16, ал. 2 след думите „номерата и датата“ се добавя „или уникалния код, който се генерира автоматично от информационната система на ИАГ“.

§ 4. В чл. 51 се правят следните изменения:
1. Алинея 1 се изменя така:
„(1) Контролната горска марка съдържа серия, изразена с буква и номер, съдържащ 4 цифри. Буквата и цифрите на КГМ са с височина 8 мм и широчина 4 мм и могат да се изобразяват върху:
1. метално чукче, представляващо правилен шестоъгълник  с дължина на външния ръб 17,5 мм, като дълбочината на релефа не може да бъде по-малко от 1 мм, съгласно образец определен с приложение № 3, или
2. пластини с независима поредна номерация за всяка КГМ, като височината на цифрите не може да бъде по-малка от 4мм, а широчината не по-малка от 2мм, съгласно образец определен с приложение № 3а.“
2. Алинея 2 се отменя.

§ 5. В чл. 61 се правят следните изменения и допълнения:
1. В ал. 3, т. 3 се изменя така:
„3. писмено заявление от лицето, на чието име е регистрирана марката;“
2. Създава се нова ал. 4:
„(4) Извадените от употреба КГМ се въвеждат в употреба със заповед на изпълнителния директор на ИАГ въз основа на писмено заявление на притежателя на марката при:
1. намиране/откриване на изгубената/откраднатата КГМ в случаите по ал. 3, т. 1 и при условие, че не надвишава ограничението за брой притежавани КГМ по чл. 55, ал. 3 и 6.
2. вписване в регистъра по чл. 235 от ЗГ на лице, отписано от същия, с изключение на случаите по чл. 239, ал. 1 т. 2 от ЗГ.“
3. Досегашната ал. 4 става ал. 5 и в нея:
а) точка 2 се изменя така:
„2. при писмено заявление от лицето, на чието име е регистрирана марката;“
б) точка 5 се отменя.
4.Създават се ал. 6 и 7:
„(6) Извадените от употреба производствени марки се въвеждат в употреба със заповед на директора на съответната РДГ въз основа на писмено заявление на лицето, на чието име е регистрирана марката при:
1. намиране/откриване на изгубена/открадната производствена марка, в случаите по ал. 5;
2. възобновяване на дейността на обекта;
3. отпадане на обстоятелствата по ал. 5, т. 4, на чието основание производствената марка е извадена от употреба.
(7) Извадените от употреба контролни горски марки/производствени марки се предават за съхранение в съответната РДГ в 3 - дневен срок от влизане в сила на заповедта за изваждане на марката от употреба, с изключение на случаите по чл. 61, ал. 3, т. 4 или прекратяване на търговеца.“

§ 6. В чл. 66 се създава ал. 4:
„(4) В случаите по ал. 2 и 3, когато маркирането е извършено с пластина, същата се премахва.“

§ 7. В чл. 68, ал.1 думите „чл. 51б, ал. 6“ се заменят с „чл. 51в, ал. 6“.

§ 8. В чл. 69 се правят следните допълнения:
1. В ал. 3 след думата „случаите“ се добавя „по ал. 1 и чл. 54“.
2. Създава се ал. 6:
„(6) В случаите по ал. 3 съответния работодател или орган по назначаване води списък на произведените и предоставени КГМ във вид на пластини.“

§ 9. В приложение № 3 към чл. 51, ал.1 след думите „ал. 1“ се добавя „т. 1".

§ 10. Създава се приложение № 3а към чл. 51, ал. 1, т. 2:
„Приложение № 3а 
към чл. 51, ал. 1, т. 2

ОБРАЗЕЦ НА КОНТРОЛНА ГОРСКА МАРКА ВЪРХУ ПЛАСТИНА

Забележка: Форматът и размерите на пластините се определят по избор на лицето, на чието име е регистрирана КГМ, съответно на работодателя в случаите по чл. 69, ал. 3.“

Заключителна разпоредба

§ 11. Наредбата влиза в сила един месец след обнародването ѝ в „Държавен вестник“.

